**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**12/2019. (I.31.) Kt. számú**

**határozata**

**A** **Tiszavasvári** **Települési Értéktár Bizottság 2018. II. félévi munkájáról szóló beszámolóról**

Tiszavasvári Város Önkormányzata Képviselő-testülete a Tiszavasvári Települési Értéktár Bizottság 2018. II. félévi munkájáról szóló előterjesztést megtárgyalta és az alábbi határozatot hozta:

A Tiszavasvári Települési Értéktár Bizottság 2018. II. félévi munkájáról szóló beszámolót megismerte és a határozat melléklete szerinti tartalommal elfogadta.

Felkéri a polgármestert a testület döntéséről tájékoztassa a Települési Értéktár Bizottság elnökét.

**Határidő**: azonnal **Felelős**: Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

12/2019.(I.31.) Kt. számú határozat melléklete

**Tiszavasvári Települési Értéktár Bizottság Elnökétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Tiszavasvári Város Önkormányzata**

**Képviselő-testülete részére**

**Tisztelt Képviselő-testület!**

A Tiszavasvári Települési Értéktár Bizottság 2018. évi II. félévi tevékenységéről az alábbiak szerint számolok be:

A 2018-as évben több személyi változás is történt a bizottság életében, Aleváné Siteri Éva aki a bizottság titkári teendőit látta el lemondott tagságáról. Feladatát Kulcsár Lászlóné  vette át, a továbbiakban ő látta el ezeket a feladatokat. Annak érdekében, hogy megőrizzük a bizottság öt fős létszámát, augusztusban felvettük új tagként Abrudbányai Győri Tamást, aki a múzeumban  dolgozott és nagy lelkesedést mutatott az értéktári munka iránt. Sajnos magánéleti problémái miatt elhagyta a várost, így ismét 4 főre csökkent a bizottság létszáma. A Képviselő-testület november 12-i határozatában elfogadta Czifra Sándorné felvételét új tagként.

Megalakulásunk után  az első években évente 8-10 értékről nyújtottunk be javaslatot. Rá kellett azonban jönnünk, hogy a lehetőségeink végesek, ezért az utóbbi években arra törekedtünk és a jövőben is arra fogunk törekedni, hogy a már elfogadott értékeket népszerűsítsük a lakosság körében. Ennek érdekében szeretnénk bemutatni a már elfogadott értékeket a Városi televízióban és a Hírmondóban. Kiemelt feladatnak tekintjük, hogy bevonjuk a  város lakóit a munkánkba, szeretnénk, ha egyre többen tennének új javaslatokat. Fontos célnak tekintjük honlapunk folyamatos frissítését is. Természetesen továbbra is folyamatosan teszünk javaslatokat új értékek felvételére. A 2019-es év első félévében  javaslatot kívánunk tenni a Városi fúvószenekar, a Sportmúzeum, és a Városi Múzeum felvételére.

Tiszavasvári, 2019. január 24.

**Sipos Ibolya**

**elnök**